
Číslo spisu: 45998/2025
Návrh uznesenia

Mestské zastupiteľstvo mesta Trnava po prerokovaní:

1. Schvaľuje 

vyhlásenie obchodnej verejnej súťaže o najvhodnejší návrh zmluvy o nájme časti nebytových priestorov o výmere 140,70 m2 (obchodné priestory – 92,30 m2, skladové priestory – 48,40 m2) v objekte Emmerova vila, Ulica Strelecká, v katastrálnom území Trnava, okres Trnava, obec Trnava, zapísaného na liste vlastníctva č. 13890 a označeného ako stavba so súpisným číslom 257 – budova KALOKAGATIE na pozemku parc. č. C-KN 6378/8 – zastavaná plocha a nádvorie o výmere 522 m2, ktorej vlastníkom je Mesto Trnava, kde účelom predmetu nájmu je prevádzka kaviarne spojená s poskytovaním služieb občerstvenia na priamu konzumáciu na dobu neurčitú od 1.9.2026 na dobu neurčitú.
2. Schvaľuje 

podmienky obchodnej verejnej súťaže v tomto znení:

ÚVODNÉ USTANOVENIA

1.
Táto súťaž je zameraná na tie subjekty, ktoré by vedeli svojimi skúsenosťami a víziou oživiť Emmerovu villu prevádzkou kaviarne v spojení s poskytovaním občerstvenia.

2.
V tejto súťaži nebude prioritná výška ponúknutého nájomného, ale bude sa klásť dôraz na projekt, ktorý vie poskytnúť ideu oživenia tohto verejného priestoru.

3.
Povinnou náležitosťou je okrem predloženia požadovaných dokumentov v zmysle tejto súťaže aj oboznámenie sa s predmetom nájmu v zmysle časti A. bod 10 súťažných podmienok a prezentácie svojho podnikateľského projektu pred určenou komisiou.

A. ZÁKLADNÉ USTANOVENIA 

Vyhlasovateľ obchodnej verejnej súťaže 

1.
Vyhlasovateľom tejto obchodnej verejnej súťaže (ďalej len „súťaž“) je príspevková organizácia Zaži v Trnave – Mestské kultúrne stredisko, so sídlom Hlavná 1, 917 71 Trnava, IČO: 53740408 (ďalej len ako „vyhlasovateľ“), ktorý spravuje a prevádzkuje majetok vo vlastníctve Mesta Trnava.

2.
Súťaž sa vyhlasuje v súlade s uznesením Mestského zastupiteľstva mesta Trnava č. ..... zo dňa 16.9.2025.

Predmet súťaže a nájmu a účel predmetu nájmu

3.
Predmetom nájmu je časť nebytových priestorov o výmere 140,70 m2 (obchodné priestory – 92,30 m2, skladové priestory – 48,40 m2).

Predmet nájmu sa nachádza na nehnuteľnosti v Slovenskej republike – Emmerova vila, Ulica Strelecká, v katastrálnom území Trnava, okres Trnava, obec Trnava, zapísanej na liste vlastníctva č. 13890 označenej ako stavba so súpisným číslom 257 – budova KALOKAGATIE na pozemku parc. č. C-KN 6378/8 – zastavaná plocha a nádvorie o výmere 522 m2, ktorej vlastníkom je Mesto Trnava. Predmet nájmu sa nachádza v objekte, ktorý je druhom chránenej nehnuteľnosti – národná kultúrna pamiatka. 

4.
Účelom predmetu nájmu je prevádzka kaviarne spojená s poskytovaním služieb občerstvenia na priamu konzumáciu.

Hlavné parametre súťaže 

5.
Minimálne nájomné za Predmet nájmu je vo výške 25 249,65 EUR/rok.

Nájomca sa v súlade s čl. 10 ods. 1 písm. d) VZN č. 514 zaväzuje, že v prípade neuhradenia dlžnej čiastky na nájomnom súhlasí s vykonaním exekúcie vyprataním z nebytových priestorov na jeho náklady. Vykonateľným titulom pre vykonanie exekúcie vyprataním je notárska zápisnica, ktorú je nájomca povinný prenajímateľovi na vlastné náklady preložiť do 14 dní od podpísania zmluvy o nájme nebytových priestorov.

6.
Predpokladaná doba nájmu: od 1.9.2026 na dobu neurčitú. Začiatok trvania zmluvného vzťahu priamo súvisí s právoplatným skolaudovaním Objektu, pričom doba nájmu začne plynúť najskôr po právoplatnosti kolaudačného rozhodnutia daného Objektu.

7.
Finančná záloha je vo výške trojnásobku mesačného nájomného určeného v časti A, bod 5. súťažných podmienok, t.j. vo výške 6 312,41 EUR.

8.
Lehota na predkladanie súťažných návrhov: do 1.12.2025 do 09,00 h.

9.
Spôsob výberu najvhodnejšieho návrhu: predložené návrhy budú hodnotené podľa nižšie uvedených kritérií s váhami vyjadrenými v %

Kritériami výberu najvhodnejšieho súťažného návrhu na uzavretie zmluvy sú: 

a)
výška nájomného – max. 40 %

- jednotlivé navrhované výšky nájomného sa budú hodnotiť tak, že najvyššia cenová ponuka dostane pridelený najvyšší počet percent v tomto kritériu – 40 %. Ostatné návrhy dostanú proporcionálne nižší počet percent vo vzťahu k tejto najvyššej ponuke podľa nižšie uvedeného vzorca:

N = (P / Pmax) * 40

kde: 

Pmax = najvyššia cenová ponuka

P – hodnotená cenová ponuka

N – počet percent udelený hodnotenej cenovej ponuke (max 40, min 0);

b)
kvalitatívne aspekty Predmetu nájmu – max. 60 %

- Predmet nájmu bude prenajatý nájomcovi, ktorý tento priestor bude využívať ako kaviareň s poskytovaním služieb občerstvenia na priamu konzumáciu, ktorá bude prístupná širokej verejnosti. 

Je záujmom vyhlasovateľa súťaže, aby bol Predmet nájmu využívaný na svoj účel tak, že zabezpečí čo najatraktívnejší a najdostupnejší priestor pre verejnosť. Pri hodnotení kvalitatívnych aspektov bude preto komisia posudzovať návrhy pridelením počtu percent podľa nasledovných hodnotiacich sub-kritérií: 

(1)
originalita a kvalita ponúkaného sortimentu – max 20 %

- Navrhovateľ v návrhu popíše, akú chce zabezpečiť originalitu, kvalitu a orientačnú cenu ponúkaného sortimentu (posudzovaná bude kvalita sortimentu, cenová dostupnosť, pestrosť, adekvátnosť aj pre zákazníkov s rôznymi intoleranciami a alergiami).

(2)
referencia/e preukazujúca/e kvalitu služieb záujemcu o Predmet nájmu (napr. odporúčanie predchádzajúcich zmluvných partnerov, článok v tlači a pod.) – max. 20 %

- Vyhlasovateľ preferuje navrhovateľa, ktorý už svojimi predchádzajúcimi projektami dokázal kvalitu poskytovania gastronomických služieb. Navrhovateľ v návrhu preto popíše svoje skúsenosti v oblasti gastronómie a prípadne k návrhu priloží referencie od iných relevantných subjektov z oblasti gastronómie, ktorí by jeho skúsenosti preukazovali.

(3)
koncept a vizuál Predmetu nájmu – max. 20 %

- navrhovateľ predstaví vnútorný, ako aj vonkajší vizuál Predmetu nájmu, pomenovanie prevádzky, informáciu o prevádzkových hodinách a dňoch prevádzky, pričom vyhlasovateľ predpokladá otvorenú prevádzku denne, v čase medzi 9,00 a 21,00;

Víťazom súťaže je ten uchádzač, ktorý získa najviac percent v zmysle kritérií uvedených v tomto bode. Vyhlasovateľ bude posudzovať splnenie týchto kritérií s ohľadom na ciele súťaže uvedené v úvodnej časti tejto súťaže „Úvodné ustanovenia“.

Podstatné náležitosti dokumentácie víťazného uchádzača budú tvoriť prílohy zmluvy a uchádzač je povinný ich dodržiavať.

10.
Termín obhliadky: 3.11.2025 o 11,00 h.

11.
Technický stav predmetu nájmu: Predmet nájmu je v súčasnosti v rekonštrukcii a bude odovzdaný nájomcovi ukončený, bez vnútorného zariadenia.  V predmete nájmu nebude možné vykonať stavebné úpravy, keďže k Predmetu nájmu sa viaže nenávratný finančný príspevok z Ministerstva investícií, regionálneho rozvoja a informatizácie SR. Financovanie bolo zabezpečené prostredníctvom Programu Slovensko 2021 – 2027, ktorý je súčasťou eurofondov.

S prevádzkovaním kaviarne sú spojené štandardné náklady nájomcu spočívajúce v najmä potrebe zakúpenia zariadenia baru, mobiliáru, zariadenia skladu a ďalších miestností v stavbe a to všetko podľa potrieb a preferencií nájomcu.

Kontaktná osoba vyhlasovateľa  

12.
Vyhlasovateľ ako kontaktné osoby určuje:  

-Ing. Ľuboslava Hutirová – tel.: +421 905 354 431.

13.
Súťažné podmienky je možné získať v pracovných dňoch osobne, v sídle vyhlasovateľa súťaže alebo na webovom sídle vyhlasovateľa www.trnava.sk.

Oprávnenia vyhlasovateľa 

14.
Vyhlasovateľ a Mesto Trnava ako vlastník predmetu nájmu si vyhradzuje právo v odôvodnených prípadoch zmeniť súťažné podmienky alebo zrušiť súťaž, rozhodnúť o splnení podmienok navrhovateľa v súťaži, odmietnuť predložený návrh alebo všetky predložené návrhy pričom o uplatnení tohto práva rozhoduje primátor mesta na základe odporučenia výberovej komisie po vopred prerokovaní a odporučení mestskou radou. Vyhlasovateľ o tejto skutočnosti bez zbytočného odkladu písomne upovedomí tých navrhovateľov, ktorí už podali súťažné návrhy. Mesto môže zrušiť súťaž, ak si to v podmienkach súťaže vyhradilo. Mesto môže zrušiť súťaž aj vtedy, ak sa podstatne zmenili okolnosti, za ktorých sa vyhlásila súťaž alebo ak sa v priebehu súťaže vyskytli výnimočné dôvody, pre ktoré nemožno od mesta požadovať, aby v súťaži pokračoval, pričom o zrušení súťaže rozhoduje mestské zastupiteľstvo nadpolovičnou väčšinou všetkých poslancov.

Náhrada nákladov  

15.
Navrhovatelia nemajú nárok na náhradu nákladov spojených s účasťou v súťaži.  

B. SÚŤAŽNÝ NÁVRH NA UZAVRETIE NÁJOMNEJ ZMLUVY  

Náležitosti súťažného návrhu  

1.
Súťažný návrh na uzavretie nájomnej zmluvy musí obsahovať:  

a)
podpísaný návrh zmluvy (s vyplneným čl. I. Zmluvy a čl. VI. Zmluvy - výška navrhovanej sumy nájmu EUR/rok) – príloha č. 1 tejto súťaže;

b)
písomný súhlas s podmienkami súťaže – príloha č. 2 tejto výzvy;

c)
oznámenie o určení kontaktných údajov navrhovateľa (s uvedením jej mena a priezviska, telefónneho čísla a emailovej adresy; vlastnej korešpondenčnej adresy určenej na doručovanie písomností súvisiacich so súťažou);

d)
písomné vyhlásenie navrhovateľa o vhodnosti predmetu nájmu na jeho účely – osobné oboznámenie sa s predmetom nájmu patrí medzi povinné náležitosti, pričom vyhlasovateľ potvrdí navrhovateľovi prílohu č. 3 tejto výzvy po faktickom uskutočnení obhliadky v termíne v zmysle časti A. bod 10 súťažných podmienok alebo po dohode s vyhlasovateľom v inom termíne;

e)
doklad o úhrade finančnej zálohy;

f)
dokumentáciu v zmysle časti A. bod 9 týchto súťažných podmienok v listinnej forme.

2.
Ak súťažné podmienky v jednotlivom prípade neustanovujú inak, ku všetkým písomnostiam, ktoré nie sú vyhotovené v slovenskom jazyku, sa musí priložiť preklad vykonaný prekladateľom zapísaným v príslušnom zozname podľa zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov; to sa nevzťahuje na listiny napísané v českom jazyku. Návrh zmluvy sa predkladá výlučne v origináli.

Návrh zmluvy - špecifikácia

3.
Ustanovenia návrhu zmluvy v uvedené v prílohe 1 tejto výzvy sú záväzné a nemenné. Navrhovateľ je povinný doplniť iba nasledovné vyznačené údaje: 

a)
identifikačné údaje navrhovateľa (v čl. 1 zmluvy a v podpisovej časti), pričom 

- ak je navrhovateľ zapísaný v inom ako obchodnom registri, uvedie zápis v inom registri; 

- ak ide o fyzickú osobu – podnikateľa, popri údajoch uvedených v návrhu zmluvy uvedie obchodné meno, meno a priezvisko, ako aj rodné priezvisko, miesto podnikania, číslo živnostenského oprávnenia, dátum narodenia, štátne občianstvo; 

- ak navrhovateľ niektorým z uvedených identifikačných údajov nedisponuje, možno ho z návrhu zmluvy vypustiť;

- ak navrhovateľ nie je zapísaný v žiadnom registri, je povinný predložiť iný doklad, ktorý preukazuje jeho právnu subjektivitu.  

b)
výšku navrhovanej sumy nájmu EUR/rok v súlade so stanoveným minimálnym nájomným, ktoré je uvedené v časti A., bod 5 súťažných podmienok.

c)
podpis zmluvy a uvedenie osoby, ktorá návrh zmluvy podpísala, tlačeným písmom.  

4.
Návrh zmluvy musí byť podpísaný oprávnenou osobou (spravidla štatutárnym orgánom, ak je účastník súťaže právnickou osobou). Ak za navrhovateľa koná splnomocnená osoba, k návrhu zmluvy sa priloží aj úradne osvedčené plnomocenstvo. Nájomnú zmluvu bude úspešný navrhovateľ podpisovať bezodkladne, najneskôr do 30 dní od doručenia oznámenia o výsledku súťaže.

Doručenie súťažného návrhu a viazanosť predloženým súťažným návrhom  

5.
Súťažný návrh možno predložiť vyhlasovateľovi výlučne v lehote určenej na predkladanie súťažných návrhov [časť A., bod 8 súťažných podmienok] v elektronickej podobe alebo v listinnej podobe, pričom o podobe doručenia cenovej ponuky rozhoduje záujemca; vyhlasovateľ je povinný zabezpečiť mlčanlivosť o údajoch z doručených cenových ponúk až do uplynutia lehoty na ich predkladanie. Návrhy všetkých navrhovateľov je vyhlasovateľ povinný zverejniť do 10 pracovných dní od uplynutia lehoty na doručovanie návrhov, po dobu minimálne 30 dní, na úradnej tabuli mesta a na webovom sídle mesta. V prípade doručovania súťažného návrhu poštou sa za deň doručenia súťažného návrhu považuje deň doručenia poštovej zásielky na adresu vyhlasovateľa. Vyhlasovateľ opatrí doručený súťažný návrh podacou pečiatkou s vyznačením dátumu a času doručenia.

6.
Súťažný návrh je potrebné predložiť s uvedením: 

a)
identifikačných údajov účastníka súťaže na zadnej strane zalepenej obálky (v prípade zaslania návrhu poštou); 

b)
označenia súťaže „NEOTVÁRAŤ – Obchodná verejná súťaž – Emmerova vila“;

c)
adresy vyhlasovateľa: Zaži v Trnave – Mestské kultúrne stredisko, Hlavná 1, 917 71 Trnava.

7.
Navrhovateľ je oprávnený podať len jeden súťažný návrh. Predložený súťažný návrh nie je možné meniť a dopĺňať, ani ho upravovať po uplynutí lehoty určenej na predkladanie súťažných návrhov [časť A., bod 8 súťažných podmienok]. 

8.
Navrhovateľ je viazaný svojím súťažným návrhom až do ukončenia súťaže, najneskôr do písomného oznámenia o výsledkoch súťaže.  

C. FINANČNÁ ZÁLOHA 

Zloženie finančnej zálohy 

1.
Navrhovateľ je povinný pred podaním súťažného návrhu zložiť návratnú účastnícku zálohu – finančnú zálohu v stanovenej výške (časť A., bod 7 súťažných podmienok) prevodom na bankový účet IBAN: SK31 5600 0000 0074 5580 2001, s variabilným symbolom (VS) - identifikačné číslo (IČO) navrhovateľa, prípadne iný jednoznačný identifikátor navrhovateľa. Zložením finančnej zálohy sa rozumie deň jej pripísania na účet vyhlasovateľa. Finančné prostriedky musia byť pripísané na účet vyhlasovateľa najneskôr v deň uplynutia lehoty na predkladanie ponúk. Zloženie finančnej zálohy je navrhovateľ povinný preukázať dokladom o úhrade, ktorý musí byt' súčasťou predloženého súťažného návrhu.

2.
Finančná záloha víťazného navrhovateľa bude slúžiť ako zábezpeka  nájomného v zmysle zmluvy a ako zábezpeka dodržiavania zmluvne dojednaných podmienok upravených v zmluve. Záloha uvedená v zmluve sa započíta do počiatočných faktúr za nájomné vystavené v zmysle Zmluvy.

3.
Žiaden z navrhovateľov nemá nárok na výplatu úrokov z peňažných prostriedkov zložených na účte vyhlasovateľa, ktoré tvoria zálohu. 

4.
V prípade, že navrhovateľ, ktorý predložil jediný súťažný návrh a tento návrh bol  vybraný ako najvhodnejší, akýmkoľvek spôsobom zmarí uzatvorenie nájomnej zmluvy, záloha sa mu v takom prípade nevracia a bude použitá na úhradu nákladov spojených s realizáciou súťaže.  

5.
V prípade, že navrhovateľ, ktorého súťažný návrh bol vybraný ako najvhodnejší, odstúpi od uzavretia nájomnej zmluvy, záloha sa v takom prípade nevracia a bude použitá na úhradu nákladov spojených s realizáciou súťaže.

Vrátenie finančnej zálohy  

6.
Neúspešným navrhovateľom bude záloha vrátená najneskôr do 30 dní od uzatvorenia zmluvy s úspešným navrhovateľom, ak ďalej nie je uvedené inak. 

7.
V prípade zrušenia súťaže bude záloha vrátená najneskôr do 30 dní odo dňa zrušenia súťaže. 

D. VÝBER NAJVHODNEJŠEJ PONUKY  

Posúdenie splnenia súťažných podmienok  

1.
Posúdenie súťažných návrhov sa uskutoční komisionálne, na zasadnutí komisie stanovenej vyhlasovateľom, zloženej z členov Majetkovej komisie Mestského zastupiteľstva mesta Trnava a členov vyhlasovateľa alebo Mesta Trnava (ďalej len ako „komisia“).

2.
Komisia posúdi, či predložené súťažné návrhy zodpovedajú zverejnených súťažným podmienkam vyhlasovateľa a rozhodne, či súťažný návrh zaradí do vyhodnotenia. Súťažné návrhy, ktoré neboli doručené do uplynutia stanovenej lehoty [časť A., bod 8 súťažných podmienok], budú vyradené.

3.
Komisia preskúma predložený súťažný návrh každého navrhovateľa, či: 

-neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto súťažných podmienkach, 

-obsahuje všetky požadované doklady a dokumenty uvedené v časti B. súťažných podmienok a či navrhovateľ zložil finančnú zálohu podľa časti C. súťažných podmienok, ako aj či súťažný návrh spĺňa akékoľvek ďalšie náležitosti uvedené v súťažných podmienkach. 

4.
Komisia vylúči súťažný návrh navrhovateľa, ak: 

a)
v lehote na predkladanie súťažných návrhov nezložil finančnú zálohu podľa týchto súťažných podmienok; 

b)
súťažný návrh nespĺňa požadované náležitosti a podmienky uvedené v týchto súťažných podmienkach;

c)
nepredložil požadované alebo platné doklady, alebo 

d)
poskytol nepravdivé, neúplné alebo skreslené informácie. 

5.
Vyhlasovateľ písomne oznámi navrhovateľovi/navrhovateľom vylúčenie návrhu zo súťaže spolu s odôvodnením v lehote 30 dní od vyhodnotenia návrhov.

6.
Komisia posúdi predložené návrhy v súlade so súťažnými podmienkami, v nadväznosti na odporúčanie komisie a vyberie najvhodnejší z predložených návrhov nájomnej zmluvy, ktorý predloží na odsúhlasenie primátorovi mesta, ktorý návrh vopred prerokuje v Mestskej rade mesta Trnava spolu s vyhodnotením súťaže a výberom najvhodnejšieho návrhu nájomnej zmluvy. Podmienkou posúdenia súťažného návrhu a výberu najvhodnejšieho z predložených návrhov nájomnej zmluvy je prezentácia svojho podnikateľského projektu pred komisiou. Vyhlasovateľ sa zaväzuje pozvať navrhovateľa k predmetnej prezentácii a to najneskôr 15 dní po skončení lehoty na podávanie návrhov.

7.
Vyhlasovateľ bez zbytočného odkladu, najneskôr do 10 dní po ukončení súťaže oznámi písomne víťaznému navrhovateľovi prijatie jeho návrhu na uzavretie nájomnej zmluvy a upovedomí neúspešných navrhovateľov, že ich návrhy sa odmietli, resp. oznámi všetkým navrhovateľom zrušenie súťaže. S víťazným navrhovateľom uzatvorí nájomnú zmluvu.

Príloha č. 1 – Návrh zmluvy o nájme

ZMLUVA O NÁJME NEBYTOVÝCH PRIESTOROV

uzatvorená v súlade s § 3 a nasl. zákona č. 116/1990 Zb. o nájme a podnájme nebytových priestorov v znení neskorších predpisov (ďalej len ako „zákon o nájme“) 

(ďalej len ako „zmluva“)  

ZMLUVNÉ STRANY

Zaži v Trnave – Mestské kultúrne stredisko 

Sídlo:

Hlavná 1, 917 71 Trnava

Štatutárny orgán:
Mgr. Peter Cagala, riaditeľ  

IČO:


53740408

DIČ:


2121478887

Bankové spojenie:
Prima banka Slovensko, a. s.

IBAN:

SK31 5600 0000 0074 5580 2001

 (ďalej len ako „prenajímateľ“)

a

.....................................................................

Sídlo:




Zastúpená:



IČO:




DIČ:

IČ DPH:

Zápis: 
 

(ďalej len ako „nájomca“) 

(prenajímateľ a nájomca spoločne aj ako „zmluvné strany“)

Článok I. / Úvodné ustanovenia

1.
Prenajímateľ je príspevková organizácia zriadená Mestom Trnava a samostatnou právnickou osobou, ktorý podpisom tejto zmluvy vyhlasuje, že má plnú právnu subjektivitu a spôsobilosť právne konať a že je oprávnený zaväzovať sa podľa tejto zmluvy a plniť si záväzky z nej vyplývajúce.

2.
Prenajímateľ je výlučným prevádzkovateľom nehnuteľnosti Emmerova vila, Ulica Strelecká, nachádzajúcej sa v Slovenskej republike, v katastrálnom území Trnava, okres Trnava, obec Trnava, zapísanej na liste vlastníctva č. 13890 označenej ako stavba so súpisným číslom 257 – budova KALOKAGATIE na pozemku parc. č. C-KN 6378/8 – zastavaná plocha a nádvorie o výmere 522 m2, ktorej vlastníkom je Mesto Trnava (ďalej len ako „Objekt“). Predmet nájmu sa nachádza v objekte, ktorý druhom chránenej nehnuteľnosti – národná kultúrna pamiatka.

3.
Nájomca je slovenská právnická osoba, založená podľa právneho predpisu Slovenskej republiky, ktorý podpisom tejto zmluvy vyhlasuje, že má plnú právnu subjektivitu a spôsobilosť právne konať a že je oprávnený zaväzovať sa podľa tejto zmluvy a plniť si záväzky z nej vyplývajúce.

Článok II. / Predmet zmluvy

Predmetom zmluvy je nájom časti nebytových priestorov v správe prenajímateľa, nachádzajúcich sa v nehnuteľnosti označenej v článku I. bod 2 tejto zmluvy. Predmetom zmluvy je aj záväzok prenajímateľa zabezpečiť nájomcovi poskytovanie služieb spojených s užívaním predmetu nájmu.

Článok III. / Predmet nájmu

Prenajímateľ touto zmluvou odplatne prenecháva nájomcovi na dočasné užívanie za účelom a podmienok stanovených v tejto zmluve časť nebytových priestorov uvedených v článku II. tejto zmluvy špecifikovaných v prílohe č. 1 k tejto zmluve (ďalej len „predmet nájmu“) a nájomca predmet nájmu do dočasného užívania preberá a zaväzuje sa užívať predmet nájmu na účel podľa článku IV. tejto zmluvy a platiť prenajímateľovi za užívanie predmetu nájmu nájomné podľa článku VI. tejto zmluvy. Nákres umiestnenia predmetu nájmu tvorí prílohu č. 2 k tejto zmluve.

Článok IV. / Účel nájmu, spôsob a rozsah užívania predmetu nájmu

1.
Prenajímateľ prenajíma nájomcovi predmet nájmu za účelom prevádzky kaviarne spojenej s poskytovaním služieb občerstvenia na priamu konzumáciu.

2.
Účel nájmu je možné meniť po dohode zmluvných strán formou písomného dodatku k tejto zmluve, avšak výhradne po lehote uvedenej v článku VIII. bod 2, písm. h) tejto zmluvy.

3.
Nájomca sa zaväzuje užívať predmet nájmu výlučne na dohodnutý účel. V prípade, ak nájomca poruší svoju povinnosť uvedenú v predchádzajúcej vete, je prenajímateľ oprávnený od tejto zmluvy podľa článku X. bod 7 tejto zmluvy odstúpiť.

Článok V. / Doba nájmu

Nájom sa uzatvára na dobu neurčitú, od 1.9.2026. (Začiatok trvania zmluvného vzťahu priamo súvisí s právoplatným skolaudovaním Objektu, pričom doba nájmu začne plynúť najskôr po právoplatnosti kolaudačného rozhodnutia daného Objektu).

Článok VI. / Nájomné

1.
Zmluvné strany sa v súlade s § 3 ods. 1 a nasl. zákona č. 18/1996 Z. z. o cenách v znení neskorších predpisov na nájomnom vo výške ............... EUR/rok.

2.
Nájomné opísané v bode 1 tohto článku zmluvy bude splatné mesačne, na základe faktúry vystavenej prenajímateľom so splatnosťou 14 dní odo dňa ich vystavenia. Prenajímateľ môže vystaviť nájomcovi faktúru za predchádzajúci kalendárny mesiac najskôr v prvý deň nasledujúceho kalendárneho mesiaca. Za deň zaplatenia sa považuje deň pripísania peňažných prostriedkov na účet prenajímateľa. 

3.
Nájomca je povinný popri nájomnom podľa bodu 1. tohto článku zmluvy platiť aj cenu za služby spojené s nájmom (odber elektrickej energie, odber vody a stočné, odvoz zmesového komunálneho odpadu a recyklovateľného odpadu (papier, plast), užívanie a upratovacie sociálnych zariadení) a to nasledovne:

a)
cenu za odber elektrickej energie je nájomca povinný uhrádzať na základe faktúry vystavenej prenajímateľom nájomcovi, so splatnosťou 14 dní odo dňa vystavenia faktúry a to na základe skutočnej spotreby daných komodít v súlade s vyúčtovacou faktúrou dodávateľa danej komodity v spojitosti s odpočtom spotrebovaného odberu uvedeného na podružnom meradle danej komodity. Prenajímateľ môže vystaviť nájomcovi faktúru za predchádzajúci kalendárny mesiac najskôr v prvý deň nasledujúceho kalendárneho mesiaca. Prenajímateľ je povinný predložiť nájomcovi na vyžiadanie vyúčtovaciu faktúru od dodávateľa danej komodity;

b)
cenu za odber vody a stočné je nájomca povinný uhrádzať na základe faktúry vystavenej prenajímateľom nájomcovi, so splatnosťou 14 dní odo dňa vystavenia faktúry a to na základe skutočnej spotreby daných komodít v súlade s vyúčtovacou faktúrou dodávateľa danej komodity v spojitosti s odpočtom spotrebovaného odberu uvedeného na podružnom meradle danej komodity. Prenajímateľ môže vystaviť nájomcovi faktúru za predchádzajúci kalendárny mesiac najskôr v prvý deň nasledujúceho kalendárneho mesiaca. Prenajímateľ je povinný predložiť nájomcovi na vyžiadanie vyúčtovaciu faktúru od dodávateľa danej komodity;

a)
cenu za odvoz zmesového komunálneho odpadu a recyklovateľného odpadu (papier, plast) a cenu za užívanie a upratovanie sociálnych zariadení) je nájomca povinný uhrádzať mesačne, vo výške 120 EUR. Cena spojená s užívaním predmetu nájmu  opísaná v tomto písmene bodu článku zmluvy bude splatné na základe faktúry vystavenej prenajímateľom nájomcovi, so splatnosťou 14 dní odo dňa vystavenia faktúry. Prenajímateľ môže vystaviť nájomcovi faktúru za predchádzajúci kalendárny mesiac najskôr v prvý deň nasledujúceho kalendárneho mesiaca. Za deň zaplatenia sa považuje deň pripísania peňažných prostriedkov na účet prenajímateľa. 

4.
Všetky platby podľa tejto zmluvy uhradí nájomca prevodom alebo vkladom na účet prenajímateľa uvedený v záhlaví tejto zmluvy, pokiaľ prenajímateľ neuvedie nájomcovi iný účet (napríklad vo faktúre).

5.
Prenajímateľ v zmysle článku 10 bod 1 písm. c) VZN č. 514 každoročne upraví výšku nájomného o percento oficiálne oznámenej inflácie Štatistickým úradom SR za predchádzajúci kalendárny rok s účinnosťou od 1. júla kalendárneho roka. Výška nájomného podľa prvej vety sa neupraví v prípade deflácie alebo nulovej hodnoty inflácie. Novú výšku nájomného oznámi prenajímateľ nájomcovi písomne úradným listom.

6.
Zmluvné strany sa dohodli, že v prípade omeškania platby nájomného môže prenajímateľ požadovať za každý deň omeškania aj úrok z omeškania z dlžnej sumy nájomného vo výške 0,05% denne z dlžnej sumy za každý, aj začatý, deň omeškania s porušením tejto povinnosti.

7.
Finančná zábezpeka zložená pri obchodnej verejnej súťaži vo výške 6 312,41 EUR bude slúžiť ako zábezpeka  nájomného podľa bodu 1 tohto článku zmluvy a ako zábezpeka dodržiavania zmluvne dojednaných podmienok upravených v tejto zmluve. Zábezpeka uvedená v prvej vete tohto bodu článku Zmluvy sa započíta do počiatočných faktúr za nájomné vystavené v zmysle Zmluvy.

Článok VII. / Práva a povinnosti prenajímateľa

1.
Prenajímateľ sa zaväzuje odovzdať predmet nájmu nájomcovi v stave spôsobilom na dohodnuté alebo obvyklé užívanie za úhradu podľa tejto zmluvy a zaväzuje sa predmet nájmu v tomto stave na svoje náklady udržiavať.

2.
Prenajímateľ sa zaväzuje umožniť vstup do predmetu nájmu nájomcovi a osobám povereným nájomcom a tam, kde je potrebné osobitné povolenie k vstupu, toto povolenie zabezpečí.

3.
Prenajímateľ sa zaväzuje zdržať sa akéhokoľvek konania, ktorým by rušil nájomcu pri užívaní predmetu nájmu v súlade s touto zmluvou.

4.
Prenajímateľ je oprávnený v prípade technickej alebo inej havárie alebo v prípade nebezpečenstva hroziaceho na predmete nájmu alebo na zdraví vstúpiť do predmetu nájmu aj bez predchádzajúceho súhlasu nájomcu. Prenajímateľ bude o takomto vstupe nájomcu bezodkladne informovať.

5.
Prenajímateľ je oprávnený kontrolovať, či nájomca užíva predmet nájmu v súlade s účelom nájmu a v súlade s podmienkami dohodnutými v tejto zmluve a za týmto účelom vstupovať do predmetu nájmu v sprievode poverenej osoby nájomcu s výnimkou bodu 4 tohto článku zmluvy.

6.
Prenajímateľ si v prípade omeškania nájomcu s platením nájomného alebo uplatní úrok z omeškania v zmysle článku VI. bod 6 tejto zmluvy.

7.
Prenajímateľ je oprávnený mať náhradné kľúče od prenajatých priestorov k dispozícii počas celej doby trvania nájmu v počte 1 kus. Prenajímateľ je povinný chrániť náhradné kľúče pred ich krádežou alebo stratou, pričom v prípade takejto skutočnosti je povinný o nej bez zbytočného odkladu informovať nájomcu a na vlastné náklady zabezpečiť výmenu zámku k predmetu nájmu a odovzdanie potrebného počtu vyhotovení nových kľúčov nájomcovi.

8.
Prenajímateľ si vyhradzuje právo každý rok upraviť výšku nájmu podľa inflačného koeficientu stanoveného Štatistickým úradom SR. Taktiež si Prenajímateľ si vyhradzuje právo zmeniť výšku ceny služieb spojených s nájmom v súvislosti so zmenou právnych predpisov, na základe ktorých sa určuje.

9.
Prenajímateľ si vyhradzuje právo zmeniť výšku ceny služieb spojených s nájmom v súvislosti so zmenou právnych predpisov, na základe ktorých sa určuje.

10.
Prenajímateľ si vyhradzuje právo odmietnuť vykonanie údržbárskych prác podľa článku VIII bod 3 tejto zmluvy v predmete nájmu, ak má nájomca nedoplatok na nájomnom až do doby ich vyrovnania.

11.
Prenajímateľ prehlasuje, že si je vedomý toho, že všetky práva a povinnosti v súvislosti s vykonávaním činnosti uvedenej v článku IV. tejto zmluvy, plní nájomca a v právnych vzťahoch s tretími osobami vystupuje samostatne.

Článok VIII. / Práva a povinnosti nájomcu

1.
Nájomca sa zaväzuje:

a)
protokolárne prevziať predmet nájmu a užívať ho výlučne na účel, spôsobom a v rozsahu dohodnutom v tejto zmluve a starať sa o tento tak, aby na ňom nevznikla škoda, v prípade porušenia tejto povinnosti zodpovedá nájomca za škodu, ktorá porušením tejto povinnosti vznikne,

b)
dodržiavať túto zmluvu a všetky Všeobecne záväzné nariadenia mesta Trnava a všetky všeobecne záväzné právne predpisy Slovenskej republiky. Zmluvné strany sa dohodli, že budú viazané všetkými všeobecne záväznými právnymi nariadeniami mesta Trnava a všeobecne záväznými právnymi predpismi Slovenskej republiky aj po ich novelizácii a to v znení, ktoré je v danom čase platné a účinné,

c)
platiť prenajímateľovi nájomné a cenu za služby spojené s nájmom v dohodnutých termínoch splatnosti, 

d)
chrániť predmet nájmu pred poškodením, nadmerným opotrebovaním a zničením, neznehodnocovať ho nedostatočnou údržbou a zabezpečovať celkovú riadnu starostlivosť o predmet nájmu,

e)
oznámiť prenajímateľovi každú škodu spôsobenú na predmete nájmu, nehodu, živelnú pohromu a ďalšie udalosti, ktoré spôsobili, resp. by mohli spôsobiť škodu na Predmete nájmu,

f)
nahradiť prenajímateľovi každú škodu, ktorá prenajímateľovi vznikne na predmete nájmu zanedbaním povinností nájomcu vyplývajúcich z tejto zmluvy, ako aj za škodu na predmete nájmu spôsobenú z nedbanlivosti alebo z porušenia platných právnych predpisov Slovenskej republiky,

g)
udržiavať nepretržite počas celej doby nájmu predmet nájmu a jeho priľahlé priestranstvo v čistote a upratovať prenajaté priestory,

h)
oznámiť prenajímateľovi bez zbytočného odkladu potrebu opráv na predmete nájmu, ktoré má zabezpečiť prenajímateľ a umožniť prenajímateľovi vykonanie týchto i iných nevyhnutných opráv, inak nájomca zodpovedá za škodu, ktorá nesplnením tejto, ako aj ohlasovacej povinnosti vznikla,

i)
používať všetky zariadenia v predmete nájmu v súlade so všetkými právnymi predpismi, najmä v prípade, ak sú pripojené na elektrickú sieť. V takomto prípade, je nájomca povinný mať k dispozícii vždy platné revízne správy potvrdené príslušným revíznym technikom. Nájomca znáša všetky škody, ktoré vznikli porušením týchto povinností,

j)
zdržať sa pri užívaní predmetu nájmu konania v rozpore s dobrými mravmi, napríklad predávať výrobky s vyobrazením, ktoré by mohlo ohrozovať mravnosť mládeže alebo akokoľvek inak používať takéto vyobrazenie,

k)
zdržať sa všetkého, čím by nad mieru primeranú pomerom obťažoval návštevníkov alebo prenajímateľa alebo čím by vážne ohrozoval výkon ich práv. Preto napríklad nesmie nad mieru primeranú pomerom obťažovať ich hlukom, prachom, popolčekom, dymom, plynmi, parami, pachmi, pevnými a tekutými odpadmi, svetlom, tienením a vibráciami a pod,

l)
v zmysle príslušných právnych predpisov zabezpečiť likvidáciu zmesového komunálneho odpadu a recyklovateľného odpadu (papier a plast) a umiestniť ho do kontajnerov určených prenajímateľom. Nájomca je povinný separovať recyklovateľný odpad a umiestňovať ho do príslušných kontajnerov určených na daný druh odpadu, podľa pokynov prenajímateľa. Je taktiež zakázané vyhadzovať veľkorozmerné odpady, odpady vo väčšom ako primeranom rozsahu, odpady, ktoré nesúvisia s predmetom činnosti v predmete nájmu (napríklad stavebný materiál, drevo, železo) a nebezpečný odpad (vrátane odpadu živočíšneho pôvodu). Likvidáciu takéhoto odpadu zabezpečuje nájomca na vlastné náklady mimo priestorov Objektu v súlade s platnými právnymi predpismi Slovenskej republiky. Nájomca je povinný zabezpečiť zneškodnenie odpadového oleja a tukov vznikajúcich pri jeho činnosti, pričom je povinný vylievať ich výhradne do svojich označených nádob a zabezpečiť ich pravidelný vývoz a likvidáciu v súlade s právnymi predpismi Slovenskej republiky. Nájomca znáša všetky škody, ktoré vznikli porušením zákonných alebo zmluvných povinností týkajúcich sa nakladania alebo likvidácie odpadov,

m)
zdržať sa umiestňovania akejkoľvek reklamy na predmete nájmu a prislúchajúcich plochách, pokiaľ nemá predchádzajúci písomný súhlas prenajímateľa. Rovnako je povinný zdržať sa používania alebo rozširovania akýchkoľvek reklamných alebo propagačných bannerov, plagátov, predmetov, či iných takýchto materiálov,

n)
oboznámiť svojich pracovníkov (zamestnancov i zmluvných partnerov), prípadne iné osoby nachádzajúce sa na predmete nájmu, so všetkými povinnosťami vyplývajúcimi z tejto zmluvy a zabezpečiť ich dodržiavanie. Za ich plnenie zodpovedá výlučne nájomca, a to aj v prípade, ak k ich porušeniu príde zo strany zamestnancov, prípadne iných osôb zdržiavajúcich sa na predmete nájmu z titulu odvodeného od oprávnenia nájomcu,

o)
po skončení doby nájmu vrátiť protokolárnym odovzdaním predmet nájmu prenajímateľovi v stave, v akom ho prevzal s prihliadnutím na obvyklé opotrebovanie,

p)
umožniť písomne povereným zamestnancom prenajímateľa vstup do predmetu nájmu za účelom kontroly,

q)
zabezpečovať v priestoroch predmetu nájmu ochranu pred požiarmi tak, ako to vyplýva zo zákona č. 314/2001 Z. z. o ochrane pred požiarmi v znení neskorších predpisov,

r)
zabezpečovať v priestoroch predmetu nájmu bezpečnosť práce tak, ako to vyplýva zo zákona č. 124/2006 Z. z. o bezpečnosti a ochrane zdravia pri práci v znení neskorších predpisov a ďalších súvisiacich právnych predpisov,

s)
dodržiavať na vlastnú zodpovednosť a náklady všetky platné právne predpisy, spojené s užívaním predmetu nájmu (najmä, no nie výhradne hygienické predpisy a pod.),

t)
najneskôr ku dnu podpisu zmluvy písomne oznámiť prenajímateľovi prevádzkové hodiny nájomcu na predmete nájmu;

u)
strpieť vstup prenajímateľa do predmetu nájmu za účelom každomesačného odpočtu stavu spotrebovanej vody a stočného uvedeného na meradle spotrebovanej vody umiestneného v predmete nájmu. Spôsob a intervaly vstupu na predmet nájmu za účelom opísaným v prvej vete tohto písmena bodu zmluvy budú dohodnuté medzi zmluvnými stranami tak, aby bolo zabezpečené bezodkladné umožnenie tohto vstupu najneskôr v prvý až piaty kalendárny deň príslušného kalendárneho mesiaca,

v)
strpieť vstup tretích osôb do predmetu nájmu za účelom užívania sociálnych zariadení určených pre zdravotne znevýhodnené osoby;

w)
rešpektovať právo prenajímateľa opísaného v článku VII. bod 5 a 7 tejto zmluvy a poskytnúť prenajímateľovi za týmto účelom primeranú súčinnosť. V prípade potreby výmeny zámku od predmetu nájmu je oprávnený ju vykonať len prenajímateľ;

x)
zabezpečiť bežnú údržbu predmetu nájmu a zároveň vykonať bez zbytočného odkladu drobné opravy predmetu nájmu (napríklad výmena svetelných zdrojov, výmena elektrických vypínačov, maľovanie prevádzkových priestorov a i.) tak, aby bol v dobrom a prevádzkovateľnom stave. 

2.
Nájomca súhlasí a berie na vedomie, že:

a)
prevádzka nájomcu  musí byť nefajčiarska a nájomca nie je oprávnený predávať tabak a tabakové výrobky. V celom predmete nájmu musí byť zákaz fajčiť,

b)
prenajímateľ nezodpovedá nájomcovi za odcudzenie akýchkoľvek vecí z predmetu nájmu a to ani počas prevádzkovej doby Objektu a ani po jeho skončení,

c)
nie je oprávnený dať predmet nájmu alebo jeho časť do podnájmu alebo iného užívania alebo inej dispozície tretej osobe

d)
poistenie predmetu nájmu v rozsahu majetku nájomcu si zabezpečí nájomca na vlastné náklady,

e)
nesmie užívať iné priestranstvo ako je predmet nájmu (s výnimkou prechodu na predmet nájmu), a to ani na účely odkladania tovaru, materiálu alebo parkovanie áut, pokiaľ nie je medzi stranami dohodnuté inak,

f)
mu predmet nájmu nezaručuje exkluzivitu výhradného predaja občerstvenia v Objekte;

g)
ku dňu podpisu zmluvy obdrží od prenajímateľa kľúče od vstupných brán Objektu na účely vstupu a opustenia predmetu nájmu;

h)
k predmetu nájmu sa viaže nenávratný finančný príspevok z Ministerstva investícií, regionálneho rozvoja a informatizácie SR. Financovanie bolo zabezpečené prostredníctvom Programu Slovensko 2021 – 2027, ktorý je súčasťou eurofondov. Nájomca týmto berie na vedomie upovedomenie prenajímateľa uvedené v prvej vete tohto písmena zmluvy a zaväzuje sa, že na predmete nájmu počas Doby udržateľnosti projektu, ktorá je päť rokov po finančnom ukončení projektu, nevykoná žiadne stavebno-technické zásahy a úpravy do zrealizovaného projektu;

i)
je oprávnený využiť sociálne zariadenia v Objekte pre návštevníkov predmetu nájmu.

3.
Nájomca nie je oprávnený vykonávať na predmete nájmu stavebné a technické úpravy, ktoré nemajú charakter bežnej údržby alebo opráv, bez predchádzajúceho písomného súhlasu prenajímateľa.

4.
Nájomca nemá prednostné právo na kúpu predmetu nájmu, nemôže naň zriadiť záložné právo ani ho inak zaťažiť.

5.
Nájomca sa zaväzuje v prípade porušenia zmluvných povinností vyplývajúcich mu z tejto zmluvy zaplatiť prenajímateľovi zmluvnú pokutu vo výške 100 EUR za každé porušenie zmluvnej povinnosti samostatne. Zmluvnú pokutu je nájomca povinný uhradiť v lehote stanovenej v písomnej výzve na zaplatenie zmluvnej pokuty.

6.
Prenajímateľ vyhlasuje, že Objekt nie je v nočných hodinách strážený zamestnancami prenajímateľa.

Článok IX. / Odovzdanie a prevzatie predmetu nájmu

1.
Prenajímateľ protokolárne odovzdá nájomcovi predmet nájmu. Predmetom protokolu o odovzdaní a prevzatí predmetu nájmu je aj vymedzenie stavu, v akom sa predmet nájmu nachádza v čase jeho odovzdania nájomcovi.

2.
Nájomca je povinný k dátumu ukončenia nájomného vzťahu predmet nájmu uvoľniť a protokolárne odovzdať prenajímateľovi.

3.
Po uplynutí lehoty podľa bodu 2 tohto článku zmluvy je prenajímateľ oprávnený uskutočniť vypratanie predmetu nájmu na náklady nájomcu. K tomuto úkonu nájomca splnomocňuje prenajímateľa. Veci patriace nájomcovi prenajímateľ uloží do úschovy. Ak si ich nájomca nevyzdvihne do 30 dní odo dňa ich uloženia do úschovy, prenajímateľ je oprávnený tieto veci predať. Nájomca týmto splnomocňuje prenajímateľa na uskutočnenie takéhoto predaja.

Článok X. / Skončenie nájmu

1.
Nájomný vzťah založený touto zmluvou zaniká:

a)
dohodou,

b)
výpoveďou niektorej zo zmluvných strán,

c)
odstúpením od tejto zmluvy,

d)
spôsobom uvedenom v § 14 zákona o nájme.

2.
Účinnosť tejto zmluvy na základe písomnej dohody zmluvných strán sa ukončí dňom uvedeným v tejto dohode. Pokiaľ bude účinnosť tejto zmluvy ukončená dohodou, stanovenie spôsobu vysporiadania vzťahov vzniknutých na základe tejto zmluvy tvorí podstatnú náležitosť dohody o ukončení účinnosti tejto zmluvy.

3.
Každá zmluvná strana je oprávnená túto zmluvu vypovedať písomnou výpoveďou. Prenajímateľ je oprávnený vypovedať túto zmluvu podľa bodu 4 tohto článku a nájomca podľa bodu 5 tohto článku zmluvy.

4.
Prenajímateľ môže písomne vypovedať túto zmluvu ak nájomca:

a)
užíva predmet nájmu v rozpore s touto zmluvou,

b)
vykoná stavebné úpravy bez súhlasu prenajímateľa,

c)
o viac ako jeden mesiac mešká s platením nájomného,

d)
prenechá nebytový priestor alebo jeho časť do podnájmu bez súhlasu prenajímateľa,

e)
napriek písomnému upozorneniu hrubo porušuje pokoj alebo poriadok,

f)
bez udania dôvodu.

5.
Nájomca môže písomne vypovedať túto zmluvu ak

a)
stratí spôsobilosť prevádzkovať činnosť, na ktorú si nebytový priestor prenajal,

b)
nebytový priestor sa stane bez zavinenia nájomcu nespôsobilý na dohovorené užívanie,

c)
prenajímateľ hrubo porušuje svoje povinnosti vyplývajúce z § 5 ods. 1 zákona o nájme,

d)
bez udania dôvodu.

6.
Výpovedná lehota pri výpovedi podľa ods. 4 písm. a) až e) a ods. 5 písm. a) až c) tohto článku zmluvy je jednomesačná a podľa ods. 4 písm. f) a ods. 5 písm. d) tohto článku zmluvy je trojmesačná. Výpovedné lehoty začínajú plynúť od prvého dňa kalendárneho mesiaca nasledujúceho po doručení písomnej výpovede druhej zmluvnej strane. 

7.
Prenajímateľ je oprávnený od zmluvy odstúpiť, ak nájomca:

a)
užíva predmet nájmu na iný, ako dohodnutý účel,

b)
nepredloží notársku zápisnicu v lehote uvedenej v článku XII. bod 2 zmluvy,

c)
opakovane porušil svoju povinnosť dohodnutú v tejto zmluve, inú než je uvedené v bode 4 tohto článku zmluvy,

d)
napriek výstrahe užíva predmet nájmu takým spôsobom, že prenajímateľovi vzniká škoda alebo že mu hrozí značná škoda.

8.
Účinky odstúpenia od zmluvy nastávajú doručením písomného oznámenia o odstúpení od zmluvy druhej zmluvnej strane.

9.
Zánikom účinnosti tejto zmluvy nezaniká povinnosť zmluvných strán vysporiadať vzťahy, ktoré na základe tejto zmluvy vznikli. 

Článok XI. / Ďalšie ustanovenia 

1.
Zmluvné strany sa zaväzujú, že si budú poskytovať súčinnosť pri plnení záväzkov z tejto zmluvy a navzájom sa budú včas informovať o všetkých skutočnostiach potrebných pre ich spoluprácu podľa tejto zmluvy.

2.
Zmluvné strany sa zaväzujú písomne si oznámiť každú zmenu týkajúcu sa účtovných alebo daňových údajov najneskôr do 10 pracovných dní odo dňa zmeny. Zmluvná strana, ktorá túto povinnosť nesplní, zodpovedá druhej zmluvnej strane v plnej výške za škodu, ktorá jej v dôsledku toho vznikla.

3.
Nájomca je povinný zaplatiť prenajímateľovi zmluvnú pokutu vo výške 50 EUR za každý, aj začatý deň omeškania s porušením povinnosti riadne a včas odovzdať prenajímateľovi predmet nájmu podľa článku IX. zmluvy. V prípade, ak prenajímateľ uskutoční vypratanie podľa článku XII. zmluvy, zmluvná pokuta sa jednorazovo zvyšuje o sumu 500 EUR.

4.
Zmluvné strany sa v súlade s ust. § 545 ods. 2 Občianskeho zákonníka dohodli, že prenajímateľ je oprávnený požadovať od nájomcu náhradu škody spojenú s porušením niektorej z povinností, na ktoré sa vzťahuje zmluvná pokuta vo výške presahujúcej výšku dohodnutej zmluvnej pokuty.

5.
Skončením nájmu, odstúpením od tejto zmluvy resp. stratou účinnosti tejto zmluvy nezaniká právo prenajímateľa na zmluvnú pokutu.

6.
Zmluvné pokuty podľa tejto zmluvy sa v prípade porušenia viacerých povinností sčítavajú. Zmluvnú pokutu je možné ukladať aj opakovane.

Článok XII. / Notárska zápisnica

1.
Nájomca sa v súlade s článkom 10 ods. 1 písm. d) VZN č. 514 zaväzuje, že v prípade neuhradenia dlžnej čiastky na nájomnom súhlasí s vykonaním exekúcie vyprataním z nebytových priestorov na jeho náklady. Vykonateľným titulom pre vykonanie exekúcie vyprataním je notárska zápisnica.

2.
Nájomca je povinný na vlastné náklady zabezpečiť a do 14 dní od podpísania tejto zmluvy predložiť prenajímateľovi notársku zápisnicu podľa § 45 ods. 2 písm. c) v spojení s § 181 a nasl. zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, ktorej neoddeliteľnou súčasťou bude táto zmluva. Notárska zápisnica bude obsahovať: 

a)
vyhlásenie o súhlase nájomcu s výkonom exekúcie na celý jeho majetok pre prípad neplnenia záväzkov vyplývajúcich z nájomnej zmluvy, týkajúcich sa úhrady nájomného a služieb, ktorých poskytovanie je spojené s predmetom nájmu; 

b)
vyhlásenie o súhlase nájomcu s vykonaním exekúcie vyprataním prenajatého nebytového priestoru na jeho náklady pre prípad, že nájomca prenajímateľovi neodovzdá predmet nájmu najneskôr v deň skončenia nájmu;

c)
vyhlásenie o súhlase nájomcu s jej vykonateľnosťou.

3.
Notárska zápisnica sa v súlade s týmto článkom zmluvy predkladá aj pri zmene nájomného vzťahu spojeného so zmenou predmetu nájmu, zmluvnej strany alebo so zmenou doby nájmu.

Článok XIII. / Záverečné ustanovenia

1.
Táto zmluva nadobúda platnosť dňom podpísania zmluvnými stranami a účinnosť dňom nasledujúcim po dni zverejnenia na webovom sídle www.crz.gov.sk. Zmluvné strany sa podpísaním tejto zmluvy zaväzujú k jej plneniu vo všetkých bodoch.

2.
Právne vzťahy, výslovne neupravené touto zmluvou sa spravujú príslušnými ustanoveniami zákona o nájme, Občianskeho zákonníka a ďalších súvisiacich všeobecne záväzných právnych predpisov. 

3.
Zmena tejto zmluvy je možná len písomnou dohodou zmluvných strán, a to vo forme očíslovaného dodatku.

4.
V prípade, ak niektoré ustanovenie tejto zmluvy je alebo sa stane neplatným alebo neúčinným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takéhoto dodatku platí zodpovedajúca právna úprava všeobecne záväzných právnych predpisov Slovenskej republiky.

5.
Zmluva je vyhotovená v piatich rovnopisoch s platnosťou originálu, pričom prenajímateľ obdrží tri vyhotovenia a nájomca dve vyhotovenia.

6.
Zmluvné strany vyhlasujú, že si túto zmluvu pred jej podpisom prečítali, jej obsahu porozumeli, že bola uzatvorená po vzájomnej dohode, nie v tiesni a za nápadne nevýhodných podmienok a na znak toho, že obsah tejto zmluvy zodpovedá ich skutočnej a slobodnej vôli, ju vlastnoručne podpisujú.

7.
Zmluva schválená primátorom mesta Trnava s predchádzajúcim odporúčaním Mestskej rady mesta Trnava v zmysle uznesenia Mestskej rady mesta Trnava č. XXX zo dňa XX.XX.XXXX.

8.
Táto zmluva bola zverejnená dňa ...................... 

Trnava, dňa ......................




…...............................................................

…............................................................
              

Mgr. Peter Cagala,




za prenajímateľa




za nájomcu

Dôvodová správa

Príspevková organizácia Zaži v Trnave – Mestské kultúrne stredisko, so sídlom Hlavná 1, 917 71 Trnava, IČO: 53740408 je správcom objektu Emmerova vila, Strelecká ulica, Trnava (ďalej len ako „Objekt“).

Predmetný objekt je v súčasnosti predmetom komplexnej rekonštrukcie.
Snahou našej organizácie je následne prinavrátiť verejnosť do tohto Objektu a poskytnúť rozšírenie služieb pre obyvateľom mesta, ako aj jeho návštevníkov.
Materiál bol prerokovaný Majetkovou komisiou Mestského zastupiteľstva mesta Trnava, konanej dňa 20.8.2025, s odporučením schváliť ho v tomto znení. 

Zaži v Trnave – Mestské kultúrne stredisko predkladá tento návrh podmienok obchodnej verejnej súťaže o najvhodnejší návrh nájomnej zmluvy v tomto Objekte v predloženom znení.
